<classify> Akizungumza na gazeti hili jana Mkuu wa Idara ya Habari na Mawasiliano wa klabu hiyo, Haji Manara alisema timu ili kufanya vizuri na kufikia malengo yake ni lazima wachezaji waoneshe nidhamu ndani na nje.Alisema anamuunga mkono Mayanja aliyemchukulia hatua beki wake Hassan Isihaka anayedaiwa kufanya utovu wa nidhamu dhidi ya kocha huyo raia wa Uganda hivi karibuni.Mchezaji anapokosa nidhamu ni lazima achukuliwe hatua, ndio maana wanaonywa ili kutorudia makosa ya namna hiyo, lengo sio kubomoa bali ni kujenga, alisema.Manara alisema mtu aliyekuwa akiwaharibu wachezaji ni Kocha aliyepita Dylan Kerr ambaye alishindwa kuwachukulia hatua wanapoonesha nidhamu mbaya.Alisema lengo la kumchukua Mayanja ni kurudisha nidhamu kwa wachezaji na kuhakikisha timu inafanya vizuri hivyo na hilo ameanza kulitekeleza.Msemaji huyo alisema Kocha huyo ataendelea kuwaonya wachezaji ambao wataonekana kushindwa kuzingatia nidhamu na kupambana nao ili wabadilike kwa manufaa yao na timu.  <topic>: MICHEZO 